**FĂRĂ TITLU**

*Alexandrescu Oana-Adriana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-am luptat cu nepăsarea ce s-a cuibărit în mine,

Dezertând din amintire m-am întors la realitate..

Am strâns slovele-n condei să-mi trimit gândul spre tine

Și mi-am plămădit poemul fără pic de falsitate!

Nu mi-am înțeles menirea..am fost prunc, azi sunt femeie

Încheiat-am cu destinul pact să nu-mi mai plâng de milă

Mi-am ținut o viață-ntreagă sentimentele sub cheie

Acum le transpun în versuri înșirându-le pe-o filă...

De ce tot mă simt stingheră?!..Parcă nu-s din astă lume

Lacrimile nu-mi ard fața..se preling spre nicăieri

Nu văd luna când răsare și nici soarele de-apune..

Mâine-i azi..azi nu există..căci s-a transformat în ieri..

Știu scenariul vieții mele..mă va înghiți uitarea

Nici măcar vreo primăvară nu-mi va plânge căpătâi

Acu'-i vară, acu-i iarnă..iar m-atinge nepăsarea

Epitaful mi-e ironic: "vreau în suflet să-mi rămâi!"..

26.03.2018

FOCȘANI